PATVIRTINTA

Direktoriaus

2015 m. rugsėjo 1 d.

įsakymu Nr. (1.3.)-V1-208

**PRIENŲ R. JIEZNO GIMNAZIJOS**

**2015–2016 MOKSLO METŲ VEIKLOS PLANAS**

**I BENDROJI DALIS**

Prienų r. Jiezno gimnazijos 2015-2016 m.m. veiklos planas parengtas vadovaujantis:

* 1. Lietuvos Respublikos švietimo įstatymu (nauja įstatymo redakcija 2011 m. liepos 1 d.: Nr. [XI-1281](http://www3.lrs.lt/cgi-bin/preps2?a=395105&b=), 2011-03-17, Žin., 2011, Nr. 38-1804 (2011-03-31).
  2. Prienų r. Jiezno gimnazijos 2013-2015 m. strateginiu veiklos planu.
  3. Prienų r. Jiezno gimnazijos 2014-2015 m.m. veiklos planu.
  4. Prienų r. Jiezno gimnazijos išorinio vertinimo ataskaita.

2. Prienų r. Jiezno gimnazijos 2015-2016 m.m. veiklos planą rengė darbo grupė (2015 m. gegužės 13 d. direktoriaus įsakymas Nr. (1.3)-V1- 137 „Dėl mokyklos metų veiklos plano rengimo darbo grupės sudarymo”:

2.1. Danutė Bajorienė – direktoriaus pavaduotoja ugdymui;

2.2. Nijolė Kuliešienė – lietuvių kalbos mokytoja metodininkė;

2.3. Birutė Dičkuvienė – lietuvių kalbos mokytoja metodininkė;

2.4. Nijolė Aleškevičienė - istorijos vyr. mokytoja;

2.5. Jolita Stačiokaitė – anglų k. vyr. mokytoja;

2.6. Audronė Noreikienė – pradinių kl.asių vyr. mokytoja;

2.7. Laimutė Grigaliūnienė – geografijos mokytoja metodininkė;

2.8. Dalia Mazuronienė – soc. pedagogė, tėvų atstovas.

**II. STRATEGINIAI TIKSLAI**

1. Sukurti šiuolaikišką ir estetišką ugdymo (si) aplinką, kuri tenkintų mokyklos bendruomenės poreikius.

2. Aktyvinti gimnazijos savivaldos institucijų veiklą, palaikyti bendruomenės narių iniciatyvas išlaisvinant kūrybines galias.

3. Užtikrinti veiksmingą ir kokybišką ugdymą (si).

**III. STRATEGINIAI PRIORITETAI 2014-2015 M.M.**

2.4.1. Mokymosi motyvacija

2.5.2. Mokymosi veiklos diferencijavimas

4.1.1. Bendroji rūpinimosi mokiniais politika

**IV. SITUACIJOS ANALIZĖ**

2014–2015 m. m. gimnazijoje buvo 14 klasių komplektų: 5 pradinio ugdymo (1–4), 7 pagrindinio ugdymo (5–8, 1g-2g) ir 2 vidurinio ugdymo (3g-4g). Mokslo metų pabaigoje mokėsi 288 mokiniai: 1–4 klasėse – 92, 5–8 – 112, 1g-4g – 83 mokiniai, priešmokyklinio ugdymo grupę lankė 14 vaikų. Pradinį išsilavinimą įgijo 27 ketvirtokai, pagrindinį – 17 dešimtokų, vidurinį – 25 dvyliktokai. Brandos atestatus gavo 24 abiturientai, viena mokinė – vidurinio išsilavinimo pažymėjimą.

Brandos egzaminų balų vidurkių palyginimas:

|  |  |  |  |  |
| --- | --- | --- | --- | --- |
|  | 2014-2015 | 2013-2014 | 2012-2013 | 2011-2012 |
| Lietuvių k. | 46.1 | 27.31 | 25.9 | 39.7 |
| Matematika | 28.64 | 4.4 | 26.2 | 28.4 |
| Anglų k. | 63.8 | 39.9 | 33 | 45.5 |
| Istorija | 54.55 | 19.35 | 25.6 | 34.4 |
| Fizika | 39 | 24.33 | 8 | 25.6 |
| Chemija | 27.38 | 49 | 27.5 | 42.5 |
| Biologija | 39.83 | 28 | 67 | 34.3 |
| Geografija | 48.85 | 37.14 | 32 | 0 |
| Informatika | 12 | - | 5.7 | 0 |
| Prancūzų k. | 50 | - | - | - |
| Rusų k. | - | 58 | 32 | - |

PUPP rezultatai:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Patikrinimas** | **Dalyvavo** | **Įvertinimai** | | | | | | | | | |
| 1 | 2 | 3 | 4 | 5 | 6 | 7 | 8 | 9 | 10 |
| Lietuvių k. | 17 | 1 | - | - | 2 | 6 | 4 | 2 | 2 | - | - |
| Matematika | 17 | - | 3 | 5 | 1 | 2 | 3 | - | 1 | 2 | - |

**Pagrindinio ugdymo pasiekimų patikrinimo rezultatų palyginimas 2012-2015**

Lietuvių k.

|  |  |  |  |  |
| --- | --- | --- | --- | --- |
|  | 2014-2015 | 2013-2014 | 2012-2013 | 2011-2012 |
| Baigė | 17 | 25 | 30 | 34 |
| Laikė | 17 | 22 (2 atleisti) | 29 | 33 |
| 9-10 | - | 2 | 3 | 2 |
| 7-8 | 4 | 5 | 9 | 7 |
| 4-6 | 12 | 10 | 14 | 22 |
| Neišlaikė | 1 (5,8%) | 5 (22.7%) | 3 (10.3%) | 2 (6%) |
| Vidurkis | 5.76 | 4.8 | 4.8 | 5.7 |

Matematika

|  |  |  |  |  |
| --- | --- | --- | --- | --- |
|  | 2014-2015 | 2013-2014 | 2012-2013 | 2011-2012 |
| Baigė | 17 | 25 | 30 | 34 |
| Laikė | 17 | 22 (2 atleisti) | 27 | 33 |
| 9-10 | 2 | 1 | 1 | - |
| 7-8 | 1 | - | 4 | 1 |
| 4-6 | 6 | 14 | 12 | 24 |
| Neišlaikė | 8 (47.1%) | 6 (27.3%) | 9 (34.6%) | 8 (24.2%) |
| Vidurkis | 4.65 | 3.7 | 4.3 | 4.9 |

Dešimtos klasės mokiniai tęsia mokymąsi:

 Prienų r. Jiezno gimnazijos 3g klasėje – 15;

 Daugų profesinio rengimo centre - 1;

 Kauno statybininkų rengimo centre – 1;

Pagrindinio ugdymo programos pirmąją dalį (5–8 kl.) mokiniai baigė 93,75 proc. pažangumu,

10 kl. – 88,24 proc.

|  |  |  |  |
| --- | --- | --- | --- |
| Klasės | Pažangumas  II pusmečio  (proc.) | Metinis  prieš papildomus darbus  (proc.) | Metinis  po papildomų darbų  (proc.) |
| 1-4 | 98,91 | 98,91 | 100 |
| 5-8 | 92,86 | 93,75 |  |
| 1g-2g | 79,5 | 79.5 |  |
| 3g-4g | 97,67 | 97,67 |  |

Palyginus su praėjusiais mokslo metais, bendras pagrindinio ugdymo klasių pažangumas pagerėjo 2,11 proc. (2013–2014 m. m. – 96,8 proc.), 5–8 klasėse – 2,67 proc. taip pat pagerėjo (praeitais mokslo metais 1,08 proc.). Šis rezultatas netenkina mokytojų bendruomenės, nes mokyklos ugdymo prioritetas –kiekvieno mokinio sėkmės užtikrinimas. Deja, pažangos kokybę lemia nepakankama pavienių mokinių mokymosi motyvacija, nenoras siekti bent minimalaus gebėjimų ir žinių lygio, ugdytis bendrąsias kompetencijas.

Pradinėse klasėse patenkinamą ir/arba pagrindinį pasiekimų lygį pasiekė 72 mokiniai, aukštesnįjį (visų mokomųjų dalykų) – 19 mokinių: tai sudaro 20,65 proc. (3,2 proc. daugiau praeitais mokslo metais).

5-8 klasėse aukštesniuoju lygiu besimokančiųjų buvo 8. Tai sudaro 7,14 proc.(kaip ir pernai). Pagrindiniu lygiu mokosi 37 mokiniai. Tai sudaro 33,03 proc. (praeitais mokslo metais 30,07 proc.) Patenkinamai mokėsi 61 mokiniai (54.46 proc.) Lyginant su 2013–2014 m. m. patenkinamai besimokančių sumažėjo 6.25 proc. (praeitais mokslo metais 60.71 proc.). Nepažangių mokinių sudaro 6,25 proc. (praeitais mokslo metais 7.37 proc.)

1g-4g klasėse aukštesniuoju lygiu besimokančiųjų buvo 3. Tai sudaro 3.71 proc.(kaip ir pernai). Pagrindiniu lygiu mokosi 17 mokiniai. Tai 20.23 proc. (praeitais mokslo metais 30,07 proc.) Patenkinamai mokėsi 54 mokiniai (64.28 proc.) Lyginant su 2013–2014 m. m. patenkinamai besimokančių padaugėjo 3,57 proc. (praeitais mokslo metais 60.71 proc.). Nepažangių mokinių sudaro 9,52 proc.( praeitais mokslo metais 9,78 proc.

Taigi nors pažangumo rodikliai beveik nepakito, tačiau vyresnėse klasėse ženkliai sumažėjo patenkinamai besimokančiųjų skaičius.

4 ir 8 klasės dalyvavo standartizuotų testų patikrinime.

8 klasė

Skaitymas: A - 10%; Pg - 20%; Pt – 53.3%; Npt – 16.7%

Rašymas: A – 3.57%; Pg - 32.1%; Pt – 32.1% Npt – 28.6%

Matematika: A - 0%; Pg – 32.14%; Pt – 35.7%; Npt – 32.14%

Socialiniai mokslai: A – 8.33%; Pg – 39.29%; Pt – 39.28%; Npt – 17.86%

Gamtos mokslai: A – 0%; Pg – 37.03%; Pt – 51.8%; Npt – 3.7%

4 klasė

Skaitymas: A – 15.38%; Pg - 28%; Pt – 44%; Npt – 20%

Rašymas: A – 7.69%; Pg - 56%; Pt – 24% Npt –16%

Matematika: A – 4.35%; Pg – 60.86%; Pt – 26.08%; Npt – 8.7%

Pasaulio pažinimas: A - 12%; Pg – 52%; Pt – 32%; Npt – 4%

Mokymosi kokybę, pažangumo rodiklius tiesiogiai veikia lankomumas. 1–4 klasėse per mokslo metus praleista 2825 pamokos (vienam mokiniui tenka 30.7), 5–8 klasėse – 7954 (vienam mokiniui tenka 71,01 pamokos), 1g-4g klasėse – 9471 (vienam mokiniui tenka 112,75 pamokos) – iš viso 20 225 (pernai 24 244). Iš jų nepateisinta 4 860 ( vienam mokiniui tenka 16.87 pamokos) (pernai nepateisinta 7608 pamokos. Vienam mokiniui teko 25.87 pamokų). Nepateisintų pamokų skaičius didžiausias 7-oje, 8b, 1g, 3g klasėse. Nors mokykloje yra aiškūs susitarimai dėl lankomumo kontrolės, teikiama socialinė pedagoginė pagalba, bendradarbiaujama su pagalbos institucijomis, tėvais, tačiau kartais vykdomos priemonės visiškai neįtakoja rizikos grupės mokinių lankomumo. Tai neigiamai veikia klasės mikroklimatą, bendrą mokyklos ugdymosi pažangą.

Gimnazijoje mokosi 37 (13 proc.) mokinių iš Jiezno vaikų globos namų, 19 proc. mokinių gyvena socialiai remiamose šeimose, 20,3 proc. gimnazijos mokinių šeimų disfunkcinės. Nemokamas maitinimas skirtas 135 (47,5 proc.) mokiniams. Pagal pritaikytas programas gimnazijoje mokosi 21 (7,39 proc.) mokinys, pagal individualizuotas programas – 3 mokiniai. 41 proc. gimnazijos mokinių yra pavežami mokykliniu (61 mokinys) ar maršrutiniais (57 mokiniai) autobusais. Gimnazijoje 2014–2015 m. m. dirbo 35 pedagoginiai darbuotojai (2 – antraeilėse pareigose), iš jų 10 metodininkų, 21 vyresniųjų mokytojų, 4 – neįgiję kvalifikacinės kategorijos. Specialiąją pedagoginę, socialinę pedagoginę ir specialiąją pagalbą teikė logopedė, socialinė pedagogė, psichologė, specialioji pedagogė ir dvi mokytojo padėjėjos. Gimnazijoje yra vertinamos darbuotojų kompetencijos, skatinama lyderystė, tenkinami tobulinimosi poreikiai. Mokytojai sistemingai lankė seminarus, aktyviai dalyvavo rajono metodinių susivienijimų pasitarimuose, konferencijose, seminaruose, atsakingai rengė mokinius olimpiadoms, respublikiniams ir rajoniniams konkursams.

2014–2015 m. m. mokykla kėlė šiuos ugdymo tikslus ir uždavinius:

TIKSLAI:

* Gerinant ugdymo ir mokymosi kokybę, didinti pagalbą mokiniui.
* Ugdant bendruomenės narių gebėjimą bendradarbiauti, skatinti lyderystę.
* Telkiant mokyklos bendruomenę bendrai veiklai, puoselėti mokyklos tradicijas.

UŽDAVINIAI:

1.1. Sumažinti praleidžiamų be pateisinamos priežasties pamokų skaičių.

1.2. Didinti gabių mokinių poreikių tenkinimo galimybes.

1.3. Tobulinti pagalbos mokiniui teikimą.

1.4. Efektyvinti projektinės veiklos organizavimą.

2.1. Stiprinti Jiezno gimnazijos savivaldų bendradarbiavimą.

2.2. Plėtoti Jiezno gimnazijos bendradarbiavimą su socialiniais partneriais.

2.3. Ugdyti saviveiksmingumą.

3.1.Ugdyti bendruomenės pasididžiavimo mokykla jausmą.

3.2. Puoselėti mokyklos tradicijas.

Patobulinta lankomumo tvarkos aprašas. Geriausiai lankanti klasė buvo skatinama saldžiu prizu.Su daug pamokų be priežasties praleidžiančiais mokiniais buvo vedami individualūs poklabiai, kalbėta su tėvais, svarstyta VGK.

Tėvų komiteto nariai aktyviai dalyvavo spręndžiant įvairias problemas savo klasių susirinkimuose, buvo pagalbininkai klasių auklėtojams. Ypač aktyvūs tėvai 5, 6, 7, 3g klasėse.

2014–2015 m. m. pagrindinį dėmesį skyrėme mokinio galių pažinimui, teigiamo savęs vertinimo, asmenybės tobulėjimo nuostatų formavimui. Gruodžio mėn. mokytojų tarybos posėdyje „Savęs pažinimas. Asmenybės lūkesčiai. Pažangos matavimo praktika“ kalbėta apie asmens poreikius. Buvo aptartos 5 klasės ir naujai atvykusių mokinių adaptacijos problemos, mokymo(si) sunkumai. Kovo mėn. organizuota idėjų mugė: mokytojai dalijosi geriausiomis ugdymo praktikomis, kryptingai diferencijuojant veiklą pamokoje, pavaduotoja ugdymui D. Bajorienė apibendrino stebėtas pamokas, kuriose veiksmingai buvo suplanuota veikla, panaudoti tinkami individualizavimo ir diferencijavimo metodai.

Mokykloje aktyviai dirba metodinė taryba, vadovaujama pirmininkės B. Dičkuvienės. 2014–2015 mokslo metais įvyko septyni pasitarimai. Kartu su mokyklos vadovais buvo aptarti ir pasirinkti svarbiausi metodinės veiklos mokykloje aspektai: siekti geresnės ugdymo kokybės, plėtojant tarpdalykinę integraciją ir mokytojų bendradarbiavimą vedant integruotas pamokas. Šiais metais jų buvo pravesta žymiai mažiau nei pernai, todėl nutarta kasmet iki spalio 1 d. sudaryti integruotų pamokų grafiką. Metodinėje taryboje analizuota išorės vertinimo ataskaita, stipriosios ir tobulintinos veiklos sritys. Išsiaiškinta, kokiais geriausiais pamokos organizavimo metodais galėtų pasidalinti atskiri mokytojai. Jie, rodydami atviras pamokas, padėtų kolegoms tobulinti profesines kompetencijas, siekti geresnės ugdymo kokybės. Pamokas kolegoms šiais mokslo metais rodė ir patirtimi dalinosi lietuvių k. mokytoja metodininkė N. Kuliešienė, fizikos mokytoja metodinink,ė V. Mekionytė, kūno kultūros mokytojas metodininkas S. Šimanskas, informacinių technologijų mokytoja metodininkė L. Arbačiauskienė, anglų k. mokytoja J. Bartusevičienė, istorijos vyr. mokytoja N. Aleškevičienė. Pranešimus mokyklos ir rajono mokytojų metodinėse grupėse, seminaruose skaitė visos pradinių klasių mokytojos, bibliotekininkė.

Į rajono spaudą pranešimus apie vykusius renginius ir mokinių pasiekimus rašė mokytojai N.Kuliešienė, R. Bubnienė, J. Bartusevičienė, R. Kandrotienė, A. Noriekienė, N. Aleškevičienė, J. Stačiokaitė, J. Jurkevičienė. I. Skulščienė, bibliotekininkė V. Rūdienė.

Pradinio ugdymo metodinė grupė siekė gerinti mokymo planavimą ir organizavimą pamokoje, efektyvinti pasiekimų vertinimą, mokymo metodų taikymą, ugdė mokinių bendravimo, bendradarbiavimo, savarankiškumo, kūrybiškumo kompetencijas, plėtojo ir kūrė naujas komunikavimo ir bendradarbiavimo formas su mokinių tėvais, skleidė gerąją patirtį mokykloje ir rajone. Mokytojos R. Kandrotienė ir A.Noreikienė su mokiniais dalyvavo respublikinėje konferencijoje. Organizuotas Prienų rajono bendrojo lavinimo mokyklų 4 klasių mokinių konkursas žinių šventė. 5–8, 1g-4g klasių vadovų metodinė grupė savo veiklą grindė klasės vadovo veiklos efektyvinimo, veiksmingesnių bendravimo formų su mokinių tėvais nuostatomis, organizavo išvykas, ekskursijas, temines popietes, ugdė auklėtinių sveikos gyvensenos įgūdžius.

Metodinės tarybos veikloje aktyviai dalyvauja mokyklos bibliotekininkė V. Rūdinenė, soc. pedagogė D. Mazurionienė.

Biblioteka, vykdydama savo veiklą, įgyvendindama iškeltus uždavinius, tenkino mokyklos bendruomenės informacinius poreikius: kaupė, atnaujino bibliotekos dokumentų fondą, dirbdama su MOBIS elektroniniu katalogu, teikė edukacines ir informacines paslaugas, ugdė mokinių informacinį raštingumą, dalyvavo mokyklos ugdymo procese, stengėsi, kad būtų geros mokymosi ir darbo sąlygos lankytojams.

Mokykloje įdiegta ir tobulinama mokinių konsultavimas. Konsultavimui panaudojamos valandos iš papildomų valandų, skirstomų administracijos. Konsultacines mobilias grupes lanko norintys kompensuoti žinių spragas ir gabūs mokiniai, gilinantys žinias bei gebėjimus. Iš anketinio tyrimo nustatyta, kad dauguma mokinių, lankę konsultacijas, turėjo galimybę pagilinti turimas žinias, visiškai (arba iš dalies) išsiaiškinti mokymosi spragas. Mokykloje reguliuojamas mokymosi ir namų darbų krūvis, sukurta ir tobulinama mokinių pažangos ir pasiekimų vertinimo tvarka, siekiama, jog vertinimas būtų objektyvus, atitinkantis individualius mokinio gebėjimus. Tėvai laiku gauna informaciją apie mokinio ugdymo(si) pasiekimus, efektyvinamos informacijos pateikimo formos. Nuo 2013 m. rugsėjo 1 d. mokykloje pradėta naudotis elektroniniu E dienynu .

2014 m. vykusio išorės vertinimo išvadose tobulintinas mokyklos veiklos aspektas yra mokymo ir mokymosi veiklos diferencijavimas. Dalyje stebėtų pamokų užduotys diferencijuotos pagal ugdymo turinį, veiklas ir individualizuotos pagal mokymosi poreikius, sugebėjimus ir polinkius (sparčiau ir lėčiau dirbantiems, gabesniems ir atsiliekantiems, aktyviems ir stokojantiems iniciatyvos, mokymosi motyvacijos), parinktas tinkamas mokymosi tempas. Taikomi individualios ir grupinės veiklos metodai, mokiniai skirstomi į pastovias ir mobilias grupes pagal vienodus ar mišrius gebėjimus. Mokymo ir mokymosi poreikiai nustatomi neblogai, tačiau mokymosi veiklos diferencijavimas pamokose yra patenkinamas, todėl jis išlieka svarbiu veiklos plano uždaviniu 2015–2016 m. m. Efektyviau pritaikomas ugdymo turinys mokiniams, turintiems specialiųjų ugdymosi poreikių.

Pernai mokykloje buvo ugdoma 27 mokinių: 23 – pagal pritaikytas ugdymo programas, 4 – pagal individualizuotą programą. Per mokslo metus pakartotiniam tyrimui į PPT buvo pasiųsti 8 mokiniai, pirminiam vertinimui - 4 mokiniai. Dauguma mokytojų geba dirbti su mokiniais, turinčiais specialiųjų mokymosi poreikių, skatina juos dalyvauti įvairiose veiklose, aptaria su tėvais ir vaiko gerovės komisijos nariais mokinių daromą pažangą, priima sprendimus, kaip tobulinti ugdymo turinį. Šiems mokiniams švietimo pagalbą teikė specialioji pedagogė, logopedė, mokytojo padėjėja, psichologė, klasių auklėtojai. Specialioji pedagogė lapkričio-gruodžio mėnesį vykdė tyrimą „Mokytojo kompetencija ugdyti specialiųjų poreikių turinčius vaikus“, pateikė rekomendacijas. Vaiko gerovės komisijos veikla ir specialiųjų poreikių mokinių ugdymas, remiantis išorės vertintojų išvadomis, mokykloje vertinamas gerai, tačiau ir toliau išlieka svarbiu veiklos prioritetu, užtikrinant skirtingų gebėjimų mokinių pažangą.

Siekiant turtinti ugdymą, priartinant jį prie realaus mokinių gyvenimo, ugdymo procesas buvo organizuojamas ne tik mokykloje, bet ir už jos ribų (muziejuose, bibliotekose, artimiausioje mokyklai gamtinėje aplinkoje ir kt.). Pradinio, pagrindinio ir vidurinio ugdymo programai įgyvendinti pasirinktos nepamokinės formos: edukacinės pamokos mokykloje ir išvykose, projektai, susitikimai, popietės, šventės. Dalis mokinių tėvų ir šeimos narių pasinaudojo galimybe dalyvauti vaikų ugdyme ir aktyviai įsijungė į šį ugdomąjį procesą.

Tenkinant mokinių kūrybinius, meninius polinkius puoselėjamos etnokultūros tradicijos. Mokiniai turėjo galimybę plėtoti savo gabumus ir kitose neformaliojo ugdymo grupėse: lavinti šokio, vokalo, meninės saviraiškos įgūdžius, lankyti sportinius užsiėmimus, keramikos, šaulių. Kalbėdamiesi su mokiniais ir jų tėvais išorės vertintojai išsiaiškino, kad mokykloje pakanka įvairių mokyklos siūlomų būrelių. Šį teiginį patvirtina ir išorės vertinimo statistinės ataskaitos duomenys: 62,6 proc.t ėvų teigia, kad jų ,,vaikas po pamokų mokykloje randa užtektinai įdomios veiklos ir užsiėmimų“. Nepasirinkusiems popamokinės veiklos mokykloje yra galimybių neformaliojo švietimo programas pasirinkti Jiezno muzikos mokykloje. Mokslo metų pabaigoje atlikta mokinių apklausa apie neformaliojo ugdymo grupių veiklą. Atsižvelgiant į jos rezultatus galima teigti, jog 52 proc. mokinių patenkinti būrelių veikla, 77,8 proc. patinka mokykloje organizuojami renginiai. Mokinių kūrybiškumą, saviraišką padeda atskleisti mokinių savivalda. Ją sudaro mokinių taryba ir seniūnų aktyvas. Mokiniai inicijuoja mokyklinius renginius, akcijas, svarsto nedrausmingų mokinių elgesį, teikia siūlymus ruošiant įvairius tvarkos aprašus.

Pozityvus mokytojų požiūris į rengiamus konkursus, olimpiadas, varžybas, gabių mokinių skatinimas siekti maksimalaus rezultato lemia aukštus mokyklos pasiekimus. Mokyklos pasiekimai gana ženklūs. 2014–2015 m. m. laimėta ne viena prizinė vieta, gauta daug paskatinamųjų prizų ir padėkos raštų.

Mokinių pasiekimai konkursuose, varžybose, olimpiadose, projektuose ir kt. per pastaruosius trejuss mokslo metus:

|  |  |  |  |
| --- | --- | --- | --- |
| Metai | Respublikoje prizininkai | Zoniniuose prizininkai | Rajone prizininkai |
| 2012-2013 m.m. | 22 mokiniai ir 4 komandinės | 2 komandinės | 117 mokinių ir 33 komandunės |
| 2013/2014 m.m. | 10 mokinių ir 3 komandinės vietos | 2 komandinės ir 8 mokiniai | 67 mokiniai ir 21 komandinė |
| 2014/2015 m.m. | 65 mokiniai ir 4 komandiniai | 3 komandiniai ir 12 mokinių | 69 mokiniai ir 26 komandinės |

Mokinių ir mokytojų laimėjimai yra pastebimi ir vertinami (paskatinimais, padėkos raštais, ekskursijomis, dovanomis ir kt.), tačiau skatinimo sistemą dar numatoma tobulinti – iki 2016 m. parengti naują tvarkos aprašą. Gimnazijos bendruomenės nariams kryptingai teikiama socialinė pedagoginė pagalba. Socialinė pedagogė sistemingai kaupia bei analizuoja informaciją apie socialinės rizikos grupės šeimas, šiose šeimose gyvenančius mokinius, globojamus vaikus, socialinės adaptacijos problemų turinčius mokinius, konsultuoja mokyklos bendruomenės narius, veda socialinių įgūdžių užsiėmimus. Per mokslo metus pravestos 236 konsultacijos, 27 socialinių įgūdžių užsiėmimai. Kartu su Vaiko gerovės komisija svarstomas netinkamas mokinių elgesys, sprendžiamos įvairios konfliktinės situacijos, tarpusavio bendravimo problemos, aiškinamasi mokinių mokymosi motyvacijos stokos, pamokų praleidinėjimo priežastys. Bendradarbiauta su Vaiko teisių apsaugos skyriaus darbuotojais, konsultuotasi su Švietimo pagalbos centro specialistais dėl kvalifikuotos pagalbos mokiniams, turintiems mokymosi, emocijų, elgesio ar psichologinių problemų.

Stiprinami ryšiai su Socialinės pagalbos skyriaus ir seniūnijų darbuotojomis, atsakingomis už rizikos grupės šeimų priežiūrą: kartu lankytasi šeimose, padėta spręsti jų socialinės ir buitinės problemos, vaikai aprūpinti reikalingomis mokinio reikmėmis.Mokykloje buvo įgyvendinta dauguma numatytų prevencinių priemonių.

Gimnaziojos bendruomenės nariai aktyviai dalyvavo tęstinėse akcijose, prevenciniuose projektuose ir konkursuose, gyvenimo įgūdžių ugdymo ir užimtumo programose. 2014 m. lapkričio 16 d. buvo vykdoma tarptautinė akcija „Tolerancijos skėtis“. Akcijoje dalyvavo visų klasių mokiniai, kurie pagamino skėčių, simbolizuojančių vienybę ir toleranciją.

Visuomenės sveikatos priežiūros specialistė pravedė paskaitas apie žalingus įpročius ir jų žalą, mokė sveikai gyventi. Dailės mokytoja A.Jusienė ir technologijų mokytoja N. Bisikirskienė organizavo piešinių konkursą. 2014 m. gruodžio 6 d. mokykloje vyko renginys, skirtas Pasaulinės AIDS dienos paminėjimui – proto mūšio konkursas „AIDS: geriau žinoti“. Šį konkursą iniciavo parlamentas. Konkursą surengėme tarp 6 -8 ir 1g-4g kl. mokinių komandų. Konkurso metu mokiniai įgijo žinių apie ŽIV/AIDS ligą, jos pasekmes. Gruodžio 17–21 d. mokykloje vyko kalėdinė akcija „Dalinkimės gerumu". Surinkta kalėdinė labdara buvo išdalinta mūsų mokyklos menkai materialiai apsirūpinusioms šeimoms.Nuosekliai buvo ugdomi sveikos gyvensenos įgūdžiai. Visuomenės sveikatos priežiūros specialistė skaitė paskaitas mokiniams apie asmens higienos (rankų, dantų, odos) ir sveikos gyvensenos įpročių pagrindus, švietė lytiškumo ugdymo klausimais, organizavo lektorių atvykimą į mokyklą Ketvirtus metus, kovo 18–24 dienomis, mokyklos bendruomenė dalyvavo „Vaikų inijos“ organizuojamoje akcijoje „Savaitė be patyčių“, kurios tema „Būk mano draugas“. Kiekviena klasė gamino plakatą, kuriame atsispindėjo draugystės, bendravimo temos, mokinių požiūris į patyčių, priekabiavimo žalą. Mokinių tarybos nariai mokyklos bendruomenei išdalino akcijos emblemas. Klasių valandėlių metu mokiniams buvo parodytos skaidrės apie patyčių žalą, diskutuota, kaip jų išvengti, kur kreiptis pagalbos. 2014 m. apkričio ėnesį mokykloje vyko pirmieji programos ,,Taiki mokykla” mokymai. Juose dalyvavo 10 mūsų mokyklos mokytojų ir 12 mokinių. 2015 m. balandžio 25 d. aktyviai dalyvavome aplinkosaugos akcijoje „Darom 2015“. Mokiniai rinko šiukšles mokyklos teritorijoje, švarino Jiezno seniūnijos aplinką. Akciją organizavo ir šaulių būrelio vadovas S. Žalys. Dėl lėšų stokos mokykloje nebuvo kryptingai plėtojama profesinio informavimo veikla: negalėjome aplankyti mokyklų ir centrų kituose mietuose. Palaikėme glaudesnį ryšį su Prienų darbo birža: 2-1g ir 2g klasių mokiniai lankėsi biržoje, išklausė įstaigos atstovės paskaitą apie įvairias profesijas, mokymosi sąlygas, karjeros pasirinkimo galimybes. Balandžio 11 d. 8a, 8b, 1g, 2g kl. mokiniai vyko į atvirų durų dieną Marijampolės profesinio rengimo centre. Mokiniai turėjo galimybę susipažinti su šioje mokykloje siūlomomis profesijomis, sužinojo apie priėmimo sąlygas ir reikalingus dokumentus. Kovo mėn. į mokyklą buvo atvykę darbuotojai iš Kauno maisto pramonės ir prekybos mokymo centro, kurie supažindino 10 kl. mokinius su šiuo mokymosi centru, papasakojo apie mokymosi sąlygas, specialybes. Bibliotekoje įrengti informaciniai stendai ir aplankai apie profesijas, kompiuteriai, kurių pagalba mokinai gali ieškoti informacijos apie įvairias specialybes, mokymosi programas bei sąlygas.

2014–2015 m. m. ir toliau bus vykdomos prevencijos priemonių programos, aktyvinamas mokyklos bendruomenės narių dalyvavimas įvairiuose prevenciniuose renginiuose, kuriama saugi ir palanki vaiko ugdymuisi aplinka, pageidaujamas elgesys. Mokykloje nuolat stiprinamas savivaldos institucijų vaidmuo. Veiksmingai praėjusiais mokslo metais dirbo Gimnazijos taryba, tėvų komitetas, parlamentas. 2014 m. lapkričio 3 – 8 dienomis mokykloje buvo vykdomas veiklos kokybės išorės vertinimas.

Išorės vertintojų komanda nustatė šiuos stipriuosius ir tobulintinus veiklos aspektus:

**Mokyklos stiprieji veiklos aspektai**

1. Tradicijos ir ritualai (1.1.2. – 3 lygis).

2. Gimnazijos tvarka (1.3. – 3 lygis).

3. Mokyklos ryšiai (1.4. – 3 lygis).

4. Klasės valdymas (2.2.3. – 3 lygis).

5. Mokytojo ir mokinio dialogo kokybė (2.3.3. – 3 lygis).

6. Mokinių laimėjimai olimpiadose, konkursuose, varžybose (3.2.2. – 3 lygis).

7. Bendroji rūpinimosi mokiniais politika (4.1.1. – 3 lygis).

8. Socialinė pagalba (4.2.3. –3 lygis).

9. Personalo komplektavimas (5.4.1. – 3 lygis).

10. Lėšų pritraukimas (5.5.1. – 3 lygis).

**Mokyklos tobulintini veiklos aspektai**

1. Ugdymo diferencijavimas atsižvelgiant į mokinių poreikius ir išmokimo stebėjimo

rezultatus (2.5.2., 2.3.4. – 2 lygis).

2. Vertinimas kaip ugdymas (2.6.2. – 2 lygis).

3. Gimnazijos įsivertinimo procesas (5.2.1. – 2 lygis).

4. Valdymo demokratiškumas (5.3.1. – 2 lygis).

5. Ugdymo proceso aprūpinimas moderniomis mokymo priemonėmis (5.5.2. – 2 lygis).

Vadovaujantis nacionalinės mokyklų vertinimo agentūros 2014-12-21 pateikta mokyklos išorės vertinimo ataskaita, parengtas mokyklos veiklos tobulinimo veiksmų planas 2013–2017 metams.

Remiantis išorės vertinimo išvadomis bei pasiūlymais, išskirti svarbiausi veiklos privalumai, trūkumai bei prioritetai, numatyti mokyklos veiklos tikslai ir uždaviniai 2015–2016 mokslo metams.

|  |  |  |
| --- | --- | --- |
| Privalumai | Trūkumai | Prioritetai |
| 1.1.2. Tradicijos ir ritualai. | 2.5.2. Ugdymo diferencijavimas atsižvelgiant į mokinių poreikius ir išmokimo stebėjimo rezultataus. | 2.5.2. Ugdymo diferencijavimas atsižvelgiant į mokinių poreikius ir išmokimo stebėjimo rezultataus. |
| 1.4. Mokyklos ryšiai. | 2.6.2. Vertinimas kaip ugdymas | 2.6.3. Vertinimas kaip informavimas |
| 2.3.3. Mokytojo ir mokinio dialogo kokybė. | 5.2.1. Gimnazijos įsivertinimo procesas |  |
| 3.2.2. Mokinių laimėjimai olimpiadose, konkursuose, varžybose. | 5.3.1. Valdymo demokratiškumas |  |
| 4.1.1. Bendroji rūpinimosi mokiniais politika. | 5.2.2. Ugdymo proceso aprūpinimas moderniomis mokymo priemonėmis |  |

**V. JIEZNO GIMNAZIJOS VEIKLOS PLANO TIKSLAI IR UŽDAVINIAI**

**2015–2016 MOKSLO METAMS**

1. **Siekiant mokinių asmeninės ir akademinės pažangos, sudaryti sąlygas saviraiškai ir tobulėjimui.**

1.1. Siekti individualios mokinio pažangos ir objektyvaus jo įsivertinimo.

1.2. Diferencijuoti mokinių veiklą pagal individualius gebėjimus, pasiekimų lygius, mokymosi stilių.

**2. Kuriant aplinką, skatinančią kūrybiškumą ir lyderystę, formuoti saugią, tolerantišką ir veiklią gimnazijos bendruomenę.**

2.1. Įtraukti savivaldos institucijas į gimnazijos veiklą.

2.2. Ugdyti bendravimo kultūrą ir toleranciją.

|  |  |  |  |  |  |  |
| --- | --- | --- | --- | --- | --- | --- |
| **VI. PLANUOJAMA VEIKLA:** | | | | | | |
| Eil.  Nr. | Priemonės pavadinimas | Numatomas rezultatas | Atsakingi vykdytojai, partneriai | Ištekliai | Laikas | Refleksija |
| 1.1.1. | Mokinių pažangos vertinimo tvarkos tobulinimas | Mokytojai savo dėstomo dalyko vertinimo sistemą, derins su nauja „Mokinių pažangos ir pasiekimų vertinimo sistema“, nuosekliai naudosis tvarka | Pavad. ugdymui, dalykų mokytojai, klasių vadovai ir pagalbos mokiniui specialistai | Intelektualiniai | Rugpjūčio mėn. | Metodinėse grupėse, metodinėje taryboje, mokytojų tarybos posėdyje |
| 1.1.2. | Mokinių asmeninės pažangos stebėjimo, fiksavimo, rezultatų analizavimo, panaudojimo tvarka | Kiekvieno mokinio pasiekimai bus fiksuojami asmeninės pažangos stebėjimo lape ir mėnesio pabaigoje aptariami su dalyko mokytoju | Pavad. ugdymui, dalykų mokytojai, pagalbos mokiniui specialistai | Intelektualiniai,  krepšelio lėšos | Spalis | Metodinėse grupėse, metodinėje taryboje, mokytojų tarybos posėdyje, tėvų susirinkime |
| 1.1.3. | Diskusija prie apvalaus stalo - Penktokų adaptacijos aptarimas | Psichologė pristatys penktokų adaptacijos tyrimo rezultatus tėvams ir mokytojams. Tėvai ir mokytojai gaus papildomos informacijos apie vaiko emocinę būseną | Psichologė, mokytojai, klasių vadovai, administracija, spec. pedagogė, socialinė pedagogė, tėvų komitetas | Intelektualiniai,  krepšelio lėšos | Lapkritis | Aptarimas klasės tėvų susirinkime, VGK, mokytojų tarybos posėdyje |
| 1.2.1. | Mokinių konsultavimas, speciali pagalba ir individualių planų sudarymas | 40 % mokinių lankys konsultacijas.  Mokytojai nuolat koreguos individualius mokinių planus pagal pažangos fiksavimo lapus | Dalykų mokytojai, klasių vadovai, administracija, spec. pedagogė, psichologė | Intelektualiniai, krepšelio lėšos | Per visus metus | Metodinėse grupėse, metodinėje taryboje, mokytojų tarybos posėdyje |
| 1.2.2. | Standartizuotų testų ir PUPP rezultatų kokybinė analizė ir priemonės jiems gerinti | Įsivertinami  atskirų dalykų rezultatai, skiriami tarpiniai standartizuotų testų ir PUP patikrinimai. Rezultatai aptariami su tėvais, mokiniais ir mokytojais | Pavaduotoja ugdymui, dalykų mokytojai | Intelektualiniai | Spalis, lapkritis, gegužė | Metodinėse grupėse, metodinėje taryboje, mokytojų tarybos posėdyje, tėvų susirinkime |
| 1.2.3. | VGK veikla ugdant mokinius pagal pritaikytas ir individualizuotas programas | Spec. pedagogė pateikia dalykų mokytojams rekomendacijas apie kiekvieną spec. poreikių mokinį ir konsultuoja mokytojus sudarant individualias programas | Spec. pedagogė, dalykų mokytojai | Intelektualiniai | Nuolat | VGK posėdžiuose, metodinėse grupėse, metodinėje taryboje, mokytojų tarybos posėdyje |
| 1.2.4. | Gabiųjų mokinių tarpusavio pagalba | 20% gabiųjų mokinių bus įtraukti į aktyvų mokymą(si): stipresnieji išnaudojami kaip mokytojo pagalbininkai, grupių ekspertai, moderatoriai, teikiantys pagalbą silpniau besimokantiems | Dalykų mokytojai | Intelektualiniai | Mokslo metai | Metodinėje grupėje, metodinėje taryboje, mokytojų tarybos posėdyje |
| 1.2.5. | Integruotos edukacinės veiklos netradicinėje aplinkoje | Mokytojai metodininkai ves ne mažiau kaip 2 pamokas , o vyr. mokytojai ne mažiau 1 pamoką netradicinėje aplinkoje | Dalykų mokytojai | Intelektualiniai | Mokslo metai | Metodinėje grupėje, metodinėje taryboje, mokytojų tarybos posėdyje |
| 1.2.6. | Projektas  ,,Sėkmės klasė ‘‘ | Bent 10% pagerės lankomumas ir 3% pažangumas.  Bus išrinkta sėkmingiausia klasė | Mokinių parlamentas, klasių vadovai, mokyklos administracija, dalykų mokytojai, gimnazijos taryba | Intelektualiniai, krepšelio lėšos, rėmėjai | 2015 gruodis- 2016 gegužė | Sklaida spaudoje ir internetiniame puslapyje, metodinėse grupėse, metodinėje taryboje, mokytojų tarybos posėdyje |
| 1.2.7. | Mokytojų tarpusavio pamokų stebėjimas, kurio tikslas – diferencijavimas ir individualizavimas pamokoje | 85% mokytojų aplankys per metus bent po dvi kolegų pamokas. Padidės mokytojų kompetencija kaip diferencijuoti ir individualizuoti ugdymo veiklą pamokoje | Mokyklos administracija, mokytojai | Intelektualiniai | 2015 lapkritis, gruodis | Mokytojų tarybos posėdyje |
| 1.2.8. | Namų darbų diferencijavimas pagal mokinių gebėjimus ir pasiekimus kiekvienoje pamokoje | Mokytojai daugiau kaip 50% mokinių skirs kūrybines, kritinį mąstymą ugdančias ar padedančias stiprinti savigarbą bei šalinti mokymo(si) spragas užduotis | Dalykų mokytojai, pavaduotoja ugdymui, klasių auklėtojai | Intelektualiniai | 2015-2016 m.m. | Metodinėse grupėse, metodinėje taryboje, mokytojų tarybos posėdyje,tėvų susirinkime |
| 2.1.1. | Diskusija ,,Savivaldos institucijų veiklos dermė” | Gimnazijos taryba, tėvų komitetas ir mokinių parlamentas planuos ir vykdys bendrą veiklą mokykloje | Savivaldos institucijos, Prienų ,,Žiburio” gimnazija ir kiti socialiniai partneriai, gimnazijos taryba, tėvų komitetas | Intelektualiniai, krepšelio lėšos, rėmėjai | 2015 lapkritis | Sklaida spaudoje ir internetiniame puslapyje, savivaldos institucijose |
| 2.1.2. | Projekto ,,Lyderių laikas 2” veiklos tęstinumas | Kartą per 3 mėn. vyks susitikimas su projekte dalyvaujančia mokykla. Bus organizuojama metodinių darbų paroda, atviros pamokos, renginiai | Administracija, mokytojai, savivaldos institucijos ir socialiniai partneriai | Intelektualiniai, krepšelio lėšos, rėmėjai | 2015-2016 m.m. | Sklaida spaudoje ir internetiniame puslapyje, savivaldos institucijose, mokytojų tarybos posėdyje |
| 2.1.3. | Projektų mokykloje rengimas ir dalyvavimas šalies bei tarptautiniuose projektuose | Bent 20% mokytojų rengs projektus mokykloje ir ieškos partnerių už mokyklos ribų, tęs veiklą projektuose ,,Erasmus+“, ,,Taiki mokykla“, ,,Antras žingsnis“, ,,Lyderių laikas 2“, ,,Centropos“ | Mokyklos administracija, dalykų mokytojai, socialinė pedagogė, psichologė, spec. pedagogė | Intelektualiniai, krepšelio lėšos, projektų lėšos | 2015- 2016 m.m. | Sklaida spaudoje ir internetiniame puslapyje |
| 2.2.1. | Bendra tikslinė veikla su socialiniais partneriais | Vyks bendri renginiai (valstybinės šventės, atmintinos dienos, sporto renginiai, Derliaus šventė, Kaziuko mugė) | Mokyklos administracija, mokytojai, socialinis pedagogas, psichologas, mokinių parlamentas | Intelektualiniai, krepšelio lėšos, projektų lėšos | 2015- 2016 m.m. | Sklaida spaudoje ir internetiniame puslapyje |
| 2.2.2. | Gimnazijos projektai ,,Kalėdinė pamoka“, ,,Šeimų diena“ | Ne mažiau kaip 40%  tėvų dalyvaus projektų veikloje, stiprės tėvų, mokinių, mokytojų bendradarbiavimas. Bus puoselėjamos mokėjimo dalintis, tolerancijos, savigarbos vertybės | Mokyklos administracija, mokytojai, socialinė pedagogas, psichologė, mokinių parlamentas, tėvų komitetas, gimnazijos taryba | Intelektualiniai, krepšelio lėšos, projektų lėšos | 2015-2016 m.m. | Sklaida spaudoje ir internetiniame puslapyje |

P R I T A R T A

Mokytojų tarybos 2015 m. birželio 22 d. posėdžio nutarimu (protokolas Nr.8)

Gimnazijos tarybos 2015 m. birželio 23 d. posėdžio nutarimu (protokolas Nr.4 )